**התכנית המלאה**

**פסטיבל קיפוד הזהב**

**7-15 בנובמבר**

**בתיאטרון תמונע, בתיאטרון קליפה, בתיאטרון הבית, צוותא ומוזיאון תל אביב**

**מחיר כרטיס : 30-90 ש"ח  
לרכישת כרטיסים:** [**https://www.kipodhazahav.co.il/he/projects**](https://www.kipodhazahav.co.il/he/projects)

**ברוח המקום   
נילי רוגל  
חמישי, 7.11.19 בשעה: 21:00  
שישי, 8.1.19 בשעה: 14:00**

**בתיאטרון הבית**

תמר יוצאת למסע. היא מחפשת אחר משהו או מישהו. במדבר.

היא נעלמת אל תוך מקום חדש שלא ידעה על קיומו, בו החוקים מתגלים לה תוך כדי תנועה.

על המתח שבין למצוא את עצמך ללאבד את עצמך.

על המתח שבין מה שגלוי למה שנסתר.

על המתח שבין העולם שלמעלה לעולם שלמטה.

**כתיבה ובימוי:** נילי רוגל, **דרמטורגיה:** אורית גל- ליכטנשטט, **יעוץ דרמטורגי:** יעל ציטרון

**ניהול אומנותי חממת הביכורים:** ג'ייסון דנינו הולט, **ע. במאי וניהול הצגה:** נטע בנימיני

**תאורה:** רוני כהן, **תלבושות:** ורוניקה שור, **תפאורה:** זוהר שואף, **מוסיקה:** גרשון וייסרפירר, \*"שיר המושון" הולחן ע"י אלון לוטרינגר, **תנועה:** אריאל וולף

**שחקנים** (לפי סדר הופעתם)יוחאי- יואב בר-לב, תמר- מעין אור

מרחבה- נעמה אמית, ריבקי- יעל טוקר, מושון- יואב דונט, מתילדה- יעל בן עמי

**חצאית כאן קודקוד  
חן לוגסי , קרן שפט ועדי דרורי  
שישי, 8.11.19 בשעה: 12:00**

**בצוותא**

קברט סאטירי סוחף ובועט אשר חושף את האמת המטרידה מאחורי מזמורי המורל העכשוויים והנוסטלגיים.

דרך חוויותיהן האישיות, בהרבה הומור ובשיתוף הקהל , מעלות היוצרות שאלות נוקבות על האופן בו עוצבו והתקבעו מערכות היחסים בין גברים לנשים בחברה הישראלית ומוכיחות כמה כוח יש למילים להשפיע על התודעה ולברוא מציאות.

\* כל השירים והטקסטים במופע מתבססים על שירי הלהקות הצבאיות ועל שירי מורל שנאספו מהשטח.

**בימוי, משחק ושירה:** חן לוגסי, עדי דרורי, קרן שפט, **ניהול מוסיקאלי ופסנתר:** עומרי דגן.

**ייעוץ וליווי אומנותי:** נועה לב, **כוריאוגרפיה:** נעה וגנר, **ניהול טכני:** דן לוצ'י, **להקה:** מיתר גלמן וטומי ידידיה.

ביקורות: "העיסוק המגדרי מתווך לקהל בצורה שנונה, חדשנית , קורעת מצחוק ומזעזעת כאחד" (טיים אאוט)

"את המילים של הרפרטואר הזה אי אפשר לצטט בעיתון, אך גורמים בכירים בצבא ובמערכת החינוך צריכים לשמוע אותן" ( הארץ)

**אמהות שלוש   
להב תימור   
שישי, 8.11.19, בשעה: 12:30**

**בצוותא**

"הילד שלך, הוא יבין פעם מה זה להיות אמא שלו? "אמהות שלוש" - בחורים צעירים מדברים ראיונות אמיתיים עם אמהות ישראליות על הבן שיצא מהבית והלך פתאם למלחמה. הוא בסוף חזר חי, ואת? הביצוע המפתיע והחשוף של הבנים מביא לבמה את הרגע שהילד יצא, הרגע בו הוא חזר, ואת אין סוף הרגעים שבין לבין. בעוצמה רבה הבנים מבטאים את הקשר שבין האמא לילד, את הכאב, הפחד והאהבה הגדולה. הצגה נועזת ורגישה שתתפוס אתכם בבטן ותחבק לכם את הלב. יום שישי 8.11.19 ב- 12:30 בצוותא.

**ראיונות, עריכה ובימוי:** להב תימור, **תנועה:** נועה זמיר, **עיצוב במה ותלבושות:** אדם קלר

**מוזיקה מקורית:** יהונתן מגון, **עיצוב תאורה:** נדב ברנע, נמרוד דנישמן, **בביצוע:** יחיעם ברקו, שגיא טל, יוני גרין

**טריילר:**

<https://www.youtube.com/watch?v=zmjT-2VRAus>

**הגדר   
נמרוד דנישמן   
שישי, 8.11.19 בשעה: 14:00**

**בצוותא**

שיחת גריינדר בין בחור לבנוני ובחור ישראלי מתפתחת למערכת יחסים בלתי אפשרית, בצל מתיחות הולכת וגוברת בין שתי המדינות.  
  
בועז וג׳ורג׳ מכירים בגריינדר. הוא בישראל והוא בלבנון. הם שניהם חרמנים, אבל לא יכולים להיפגש. משהו בשיחה מרגש את שניהם. המרחק, הגדר, האויב, הזרות. שניהם נותנים אחד לשני משהו שחסר להם. השיחות מתפתחות והם מחליטים להיפגש בברלין, אי של שלום בעולם של מלחמות. אך במציאות המזרח תיכונית הגבול שבין שתי המדינות מתחמם, והם נאלצים לקבל הכרעות קשות.

**אדיפוס. טריפטיכון  
אריאל וולף   
מוצ"ש, 9.11.19 בשעה: 19:00   
ראשון, 10.11.19 בשעה: 19:00**

**בתיאטרון תמונע**

חידה בימתית על פרשת דרכים. עיבוד מודרני בשלושה חלקים למיתוס ולמחזה של "אדיפוס המלך" מאת סופוקלס. יצירה בימתית חזותית העוקבת אחר חידת האדם.  
עבודה המתבוננת בחקירה העיקשת של האדם את עצמו, האדם המצוי בקונפליקט המתמיד והאכזרי שבין חוקיו הביולוגיים לחוקיו האנושיים, אינו יכול שלא לחקור את חידתו ובו בעת להטיל ספק בקיומה של תשובה.

העבודה הבימתית צועדת בעקבות המיתוס שבעל פה והטרגדיה שבכתב אודות "אדיפוס המלך", וחוקרת בשלושה פרקים- נבואת הטבע, הספינקס והמחזה מאת סופוקלס- את האדם בעת שחוקר את עצמו.

האדם הנמצא במאבק הנצחי לפתור חידתו , מוצא עצמו ניצב בראשית דרכו , שהיא גם סוף דרכו ואף פרשת דרכיו של זהותו.

**תרגום:** אהרון שבתאי, **עיבוד ובימוי:** אריאל וולף, **יוצר שותף:** שלומי ברטונוב  
**הפקה:** רום רזניק, **תפאורה:** רוסלו שמריה, **תלבושות:** ורוניקה שור, **תאורה:** חני ורדי  
**מוסיקה מקורית ועריכה מוסיקלית:** שלומי ברטונוב, **וידאו:** נמרוד צין, **משתתפים:** (לפי הא"ב): רותי בורנשטיין, ישי בן משה, אורנלה בס סבן, שלומי ברטונוב, חן גבעתי, אשוט גספריאן, רותם כץ, ירון מוטולה, יניב סגל, אביב פנקס, נעמה פרייס, לנה פרייפלד, שרון שטרק.

**BLASTED  
אבי גיבסון בראל   
מוצ"ש, 9.11.19 בשעה: 21:00   
ראשון, 10.11.19 בשעה: 19:00**

**בתיאטרון הבית**

עיבוד חדשני למחזה השערורייתי של המחזאית הרדיקלית, שרה קיין,

כאשר המציאות היא מלחמה, המוסר מאבד מתוקפו והחיים אינם אלא גיהינום מדמם.

המחזה עלה לראשונה באולם קטן בתיאטרון רויאל קורט בלונדון ועורר סערה ותגובות קוטביות. מבקרים תקפו אותה. עמיתיה העריצו. שרה קיין תלתה עצמה באמצעות שרוכי נעליה והיא אז בת 28 בלבד. לאחר מותה הודיעו מבקרי תיאטרון שהם טעו בהערכתם אותה וכי היא "כשרון בחסד" (בילינגטון). זוהי הצגת בכורה של BLASTED בישראל.

BLASTED"" עוסק במערכת יחסים בין עיתונאי מבוגר וגוסס לצעירה בעלת מוגבלות בחדר מלון בעיר לידס, במרכז אנגליה, הנתונה תחת מצור. הוא כולל סצינות קשות של אונס הצעירה ובהמשך של העיתונאי בידי חייל שפרץ לחדר ועקר את עיניו, וכן סצינות של אכילת תינוק יתום. עם העלאת המחזה הוא ספג ביקורות קשות על הגועל שהוא מעורר, על המיניות ועל האלימות המפורשות כל כך שהיו תקדים בזמנו על במות לונדון. למרות הביקורת הקשות עליו BLASTED"" הוא המחזה המזוהה ביותר עם קיין.

הפקת מקור לפסטיבל JAFFA FEST 2018

**מחזה מאת:** שרה קיין , **עיבוד ובימוי:** אבי גיבסון בר-אל, **תרגום:** לילך דקל-אבנרי, **שחקנים יוצרים:** יונתן מילר, יעל מור, מוטי רוזנצוויג, **ליווי אמנותי:** ערן בוהם, **ע.במאי ועיצוב תלבושות**: רינת מוסקונה, **עיצוב תפאורה:** דינה קונסון, **עיצוב תאורה ומוזיקה:** נדב ברנע, **דיבור ושפה:** בהט קלצ'י, **שפה גרפית:** נועם לבקוביץ, **תנועה וייצור:** ערן לביא, **מנהלי הצגה:** דניאל כהן בוונסה, מאי הלר, **ייעוץ אמנותי:** אמיר אוריין - תיאטרון החדר

**\*ההצגה כוללת קטעי עירום**

**חלום ליל קיץ בחלל  
עידית הרמן ואריאל ברונז  
מוצ"ש, 9.11 בשעה 20:30**

**בתיאטרון קליפה ( הרב קוק 37)**

"הצגה נועזת, אינטליגנטית ויצירתית. אפשר לכתוב עליה עבודה סמינריונית שלמה, שתנתח כל ניואנס ובחירה שבה, ואפשר פשוט ללכת לראות. למעשה, חובה." ננו שבתאי "הארץ"

קומדיה אסקפיסטית שערורייתית – תיאטרון קליפה בעיבוד בין-גלקטי וחסר בושה לקלאסיקה של שייקספיר

חלום ליל קיץ בחלל מתמקדת בסיפורם של בעלי המלאכה בלבד, כפי שהמחזה הוצג במהלך מלחמת האזרחים באנגליה, כשהתאטרון היה מוקצה והאולמות המרכזיים היו סגורים, כדי לגרות את הקהל חסר הסבלנות ולתת לו סיפוק מהיר וחזק, מבלי לגרור אותו לעלילות אהבים סבוכות.

עלילת המשנה במחזה המקורי, אודות חבורת בעלי מלאכה שנבחרו להעלות הצגה בחצר הדוכס אך נפלו קורבן לתעלולי מלכת הפיות ופוק השדון, נפרשת כאן בעיבוד חדש, בסגנון סרט מדע בדיוני זול, ושולחת את החבורה להעלות את ההצגה שלהם בחלל, על מנת ליצור קשר עם חיים תבוניים.

חלום ליל קיץ בחלל מותחת בהנאה את גבולות הטעם הרע בכל הבחירות האומנותיות שבה, במטרה להטיל ספק בתיאטרון באופן בו אנו מאמינים ששייקספיר התכוון.

העיבוד הפרוע מערב בין עולמות שלכאורה סותרים ונותן מקום לעימות ולחיבור ביניהם – בדיחות גסות וילדותיות לצד כפלי משמעות מרומזים, עירום בוטה אל מול תלבושות אקסטרווגנטיות, מוזיקה קלאסית בהרמוניה עם אלקטרו והיפ-הופ, תפאורה מינימליסטית אך עשירה ותחפושות פורים זולות, רגש אותנטי מול זיוף צורם המונע מהרצון המשותף לברוח מהמציאות.

חלום ליל קיץ בחלל מתמודדת עם כוח המשיכה שבין תרבות המיינסטרים לבין תעשיית הפורנו. דרך הנסיון להשמיש בובות אדם וצעצועי מין כאביזרי במה, ההצגה חושפת כמה מן הסטיות והעיוותים החלים במין האנושי, וחושפת את המחיר אותו אנו נדרשים לשלם כדי לפרוץ את גבולות הפנטזיה. איך סקס ואלימות הופכים מיצרים חייתים ומגונים לבידור הנפוץ והמספק ביותר? האם זו אבולוציה?

אם המציאות שאנו חיים בה היא החלום המופרך ביותר, אז חלום ליל קיץ בחלל הוא האפשרות ההגיונית והסבירה לאסקפיזם.

המופע כולל תוכן מיני, עירום ואלימות ומיועד לקהל מבוגר בלב (18+)

**מאת:** ויליאם שייקספיר, **בימוי:** אריאל ברונז ועידית הרמן **עיבוד וכתיבה מקורית:** אריאל ברונז **עיצוב תפאורה ותלבושות:** עידית הרמן **משתתפים:** עודד צדוק, אור לב ארי, גל וולינץ, ארם רבינוביץ׳, קזויו שיונורי, זיו בראשי, רעות רבקה, אריאל ברונז **ניהול מוזיקלי:** חבר פרלמוטר **מוזיקה:** פליקס מנדלסון, חבר פרלמוטר, זיו בראשי, רעות רבקה **תנועה וכוריאוגרפיה:** ארתור אסטמן **עיצוב תאורה:** יניר ליברמן , **תרגום:** ט. כרמי, שלום צבי דוידויץ, אפרים ברוידא, אברהם עוז, דן אלמגור, דורי פרנס  
  
**לאה  
יעל קרמסקי,** **אנסמבל פספורט  
חמישי ומוצ"ש 7+9.11.19 20:00**

**במוזיאון תל אביב**

עיבוד לבמה של הספר האוטוביוגראפי "והוא האור" שכתבה לאה גולדברג.

נורה חוזרת לחופשת קיץ בקובנה עיר הולדתה, ומגלה שאמה התגרשה מאביה הלוקה בשיגעון. השתיים יוצאות לחופשה ביער ופוגשות את ארין חברו הטוב של האב, נורה מתאהבת בו. זהו מחזה על הפחד משיגעון ועל ההסתרה, המאפיינת את מי שנושא את הגנטיקה של מחלות נפש, במציאות של חברה יהודית שמרנית בכפר קטן. זוהי הצגה על כיעור בתוך אסתטיקה של יופי.

**עיבוד ובימוי:** יעל קרמסקי, **חלל ותאורה:** איריס מועלם, **תלבושות:** דינה קונסון

**מוסיקה מקורית והדרכה קולית:** פיי שפירו, וידאו- איריס מועלם, נמרוד צין, הפקת וידאו- נמרוד צין

**שחקנים:** דינה בליי, ירדן גלבוע, רונן יפרח, שי לוי, אייל זוסמן

**פני שטח  
נופר סלע   
ראשון, 10.11.19 בשעה: 20:00**

**בתיאטרון תמונע**

מה תגידו לארץ ישראל  - אם תפגשו אותה?המופע "פני שטח" -מאת ובביצוע נופר סלע - מזמין את הקהל לפגוש את ארץ ישראל בדמות אישה, ולשוחח איתה.  לארץ-אישה יש כמה שאלות לשאול את הצופים, ואלו שיבחרו לענות יתעמתו עם עומק היחסים שלהם עם המקום בו הם חיים.  לאט לאט - בהתחלה מתוך הומור ואח"כ גם כנות כואבת - נוצר דיאלוג נדיר, בו אנשים אמיתיים מדברים עם הארץ - וחושפים בפניה את ליבם.

במהלך המופעכולוהיוצרת מציירת על הרצפה מפת ארץ ישראל גדולה, לה הצופים תורמים זכרונות וחוויות אישיות - שמעצבים את פני השטח המתהווים. בהתבסס על הגיאוגרפיה הממשית של ישראל, ובדיאלוג מתמשך עם הארץ-אישה, מקבלים הצופים הזדמנות לעצב יחד מפה מסוג חדש: כזו שממפה לא רק גבולות ומקומות, אלא בעיקר יחסים, תקווה וגעגוע.

מכיוון שלקהל יש חלק כה גדול - המופע משתנה כל פעם, ויוצר בכל הופעה חוויה חדשה וייחודית.

המופע פונה לקהל הישראלי שחש שמשהו ביחסים שלו עם הארץ נשבר או אבד. תוך שימוש בשפה נגישה ובהומור מלא לב, המופע מזמין את הצופים להסתכל לארץ ישראל בעיניים, ולקיים איתה שיח כנה ונדיר.

**יצירה וביצוע:** נופר סלע , **ליווי אמנותי:** לי לוריאן, ניצן כהן, **עיצוב תאורה:** רותם אלרואי

בתמיכת קרן רבינוביץ' לאמנויות ותיאטרון תמונע.

**גן הפקאן**

**שני שבתאי, עדי כהנא ובת אל דותן**

**ראשון, 10.11.19 בשעה: 21:00**

**בתיאטרון הבית**

תשוש מהניסיון לחיות את חייו, הוא נרדם תחת עץ בודד ועירום, בין שאריות ופסולת שנפלטו מהנפש עצמה. בגן העדן האבוד הזה הוא יכול להתגלות כאדם הראשון, או האדם האחרון…

ללא כל הצדקה שמתיישבת עם הגיון בריא, נשארו רק הן אחרי מלחמה. ילדה, אישה, קוסמת שבורה וגבר אחד. בעולם החדש, נונסנס ושברון לב מכוננים את הנרטיב בו עוברות הדמויות מסע להגשמה עצמית . זכרונות גנריים מהחיים שלפני, צילומי הריון מפוברקים, חיוך תקוע במעבר חציה, בת הים, טרמפ במסוק שלא טרח לנחות וצניחה חופשית קצת קרובה מידי לאדמה, ישמשו כמקרה מבחן ראשון ואחרון מסוגו לחקירת מדעי ההתנהגות של העידן החדש. גן הפקאן היא הפקת תיאטרון חזותי שבה האפל והמגוחך, החלומי והמסויט חיים זה לצד זה באין מפריע.

שני שבתאי, עדי כהנא ובתאל דותן, יוצרות העבודה ומבצעות אותה בוירטואוזיות. עיצוב הבמה – תאורה המרהיב של עופר לאופר ועיצוב הסאונד הפיוטי – פאתולוגי של אמיר מאיר יוצרים יחד עולם פסיכדלי אכזרי ומלא חמלה.

**בימוי כתיבה משחק:** שני שבתאי, עדי כהנא ובתאל דותן / **עיצוב חלל ותאורה:** עופר לאופר / **עיצוב סאונד:** אמיר מאיר / **עיצוב אובייקטים:** עדי שמולביץ', עופר לאופר / **הפקה:** עינב רוזוליו / **סטיילינג:** דנה טקץ' / **ליווי אמנותי:** בנימין יום-טוב

**דרקונים וזונות  
ערן בן צבי ובועז דבי**

**שני, 11.11.19 בשעה: 20:00**

**בתיאטרון תמונע**

קומדיה סאטירית פרועה על מציאות שלא מאפשרת לחלום.

ההצגה עוסקת בממלכה דמיונית ורחוקה שבה המצב הכלכלי מדרדר, האזרחים מרגישים חנוקים, נאלצים לוותר על חלומות ונאבקים כדי לשרוד. תחת מסווה של אגדה עתיקה נחשפים תחלואי הזמן הזה – קשיים כלכליים, מצוקת תעסוקה שחיקת מעמד הביניים ואיסורים שרירותיים כל שני וחמישי.

הממלכה כבר התעייפה והקוסמים, האבירים וכל בעלי המקצועות החופשיים הופכים לאט למיותרים.

אריק, נושא כליו של האביר פרדיננד, מנסה לשמור על מקצועו ולהישאר נושא כלים בכל מחיר, אך העולם סביבו משתנה - אשתו, חבריו והממלכה ממשיכים הלאה, אל עבר עולם נטול פנטזיה שבו כולם עסוקים בלאסוף מטבע למטבע כדי לשרוד עוד יום. ניסיונותיו, על אף הקשיים, למלא את "ייעודו" ולהישאר נושא כלים, לוקחים אותו למקומות שהוא לא תיאר שימצא את עצמו בהם....

ברקע נשמעת זעקתו של הדרקון האחרון בממלכה, המנסה גם הוא לממש את עצמו לפני שיכחד. ברגע האחרון מופיעה לדרקון הישועה מכיוון לא צפוי ופותחת שרשרת אירועים שמובילה לסוף הבלתי נמנע.

זוכת פסטיבל עכו 2018 בפרס ההצגה הטובה ביותר, פרס המחזה הטוב ביותר ופרס השחקן הטוב ביותר.

.."הצגה מגוונת, מעוררת מחשבה ומצחיקה. צוות השחקנים עובדים יחד בהרמוניה, בכישרון, בהקשבה ובאופן אינטיליגנטי.." )ננו שבתאי, הארץ)

**ליידי עמר   
יגאל זקס ונעם גיל**

**שני ושלישי 11+12.11.19 בשעה 20:00**

**בתיאטרון תמונע**

אישה מבוגרת נחטפת באמצע הלילה מרחוב סואן. היא מזדהה כפולין וייס, מנהלת עמותה עשירה ומקושרת, ודורשת מחוטפיה להשתחרר מייד לחיק בעלה התעשיין המשגשג.  החוטפים טוענים שהיא אימם, ג'קי עמר, אלמנה ענייה שאיבדה את שפיותה. המאבק ביניהם הופך למאבק זהויות, שבוחן מזווית חדשה ומפתיעה את השסעים והפערים החברתיים בישראל.

**מאת:** נעם גיל, **בימוי:** יגאל זקס, **תפאורה ותלבושות:** זוהר אלמליח, **עיצוב תאורה:** אמיר קסטרו, **מוזיקה:** שושן,   **ע. במאי:** הני ישעיהו , **יעוץ דרמטורגי:** רועי חן , **שחקנים:** אורלי טובלי, יעקב זאדה דניאל, גיא מסיקה, ליז רביאן, ויקטור סבג

**טווס****- פנטזיה אוטוביוגרפית  
בינימין יום טוב   
שני, 11.11.19 בשעה: 21:00**

**בתיאטרון הבית**

המופע "טווס" מנסר את השקר של הזהות העקבית והאחידה, פולט דמויות עזות, ארכיטיפיות ואפויות למחצה ומדביק שוב את חתיכות הבוץ לכדי ישות אחת, אדם אחד לא יציב שנספג בתוך סיטואציות מופרכות, מתבונן בהן ומשתנה יחד עמן.  בנימין יום-טוב נולד וגדל בנתניה, בן להורים שעלו מאיראן. אח צעיר מבין ארבעה, העדיף מאז ומעולם את החלום על פני המציאות.   שירת כצלף בנח"ל בזמן שחלם על מחזות זמר עם ערבים/בני דודים  בבית הכנסת התפלל אך חלם תמיד לצאת מתוך ארון הקודש עטוי נוצות ונצנצים   "טווס" הוא פיוז'ן של עולמות תוכן הנע בין האפ לדאון, בין הגברי לנשי, בין ינקות לזיקנה, בין איראן לישראל ובין נתניה לתל אביב עוברת מונית שירות אחת.

**יוצר ומבצע:** בנימין יום-טוב,**מוזיקאי:** דניאל מגון, **במאית שותפה:** שני שבתאי  
**עיצוב:** איתא נכטייל, **עיצוב תאורה:** רותם אלרועי, **ליווי אמנותי:** ג'ייסון מוריס דנינו הולט

**מז'יניק  
נטע וינר וסתיו מרין   
שלישי, 12.11.19 בשעה: 20:00**

**בתיאטרון תמונע**

 חגיגת קרב משפחתית: קול, גוף ומילה בברית ומאבק לחיים ולמוות.   
"בילדותנו אנו מבלים יותר זמן עם אחינו ואחיותינו מאשר עם הורינו. הקשר איתם נמשך פסק זמן ארוך יותר. חיינו כאחים ואחיות מתנהלים לאורך הציר של שיתוף פעולה ותחרות. אנו לומדים על נאמנות ומאבק מאחינו ואחיותינו יותר מאשר כל אדם אחר [...] יותר ממחנכים ויותר מחברים, מאהבים וחיות מחמד, אחים מעצבים אותנו להיות מי שאנחנו."(הנרי אברמוביץ', אחים ואחיות-פסיכולוגיה, מיתוס, מציאות)

**עבודתם של** נטע וינר וסתיו מרין **בהשתתפות:** בני אלדר, סתיו מרין ונטע וינר // **עיצוב חלל ותאורה:** יואב בראל // **ליווי אמנותי:** רז וינר // **הפקה:** טלי קוניגסברג // **תלבושות:** עידן לדרמן // **דימוי ועיצוב:** מיכאל (מיש) רוזנוב // **ייעוץ:** יעל ציטרון, אור מרין, ניצן כהן  
ביקורות:  "רגע תאטרוני מיוחד, הומור כואב ושנון, אנטנסיביות רגשית הניכרת בכל רגע"  
ננו שבתאי, הארץ

**מה שלא הורג   
עמית לוי**

**שלישי ורביעי 12+13.11.19 בשעה 21:00**

**בתיאטרון הבית**

.  איתן שמשוני המציא אפליקציה שתעזור לו לנתב את כל האנרגיה השלילית שלו כלפי אביו, שמאוכזב ממנו תמידית למרות שהוא הצלחה מטאורית.

 אסי עזב את הבית כשהבן שלו היה בן שנה וחצי. האחריות הייתה גדולה עליו, הוא בכלל לא התכוון להיות אבא. הוא רק ניסה למזער נזקים, להקל קצת על החיים האלה שגם ככה גדולים עליו. מסתבר שהוא ממש טעה. ועל טעויות משלמים.

דני מנסה להתמודד עם התבגרות של בדידות בצל אמא עזובה מצד אחד, ועם הרדיפה היומיומית של נערים רוויי זעם והורמונים מצד שני. דני לומד להסתדר. מתחמק מעימותים בכל דרך ולא נקשר לשום דבר. רק שיש דברים שאי אפשר לוותר עליהם בלי לוותר על חתיכה מהנשמה.

"מה שלא הורג" הוא מחזה על אכזריות שפוגשת חמלה, על רוע שמתנגש ברוך ועל יצר נקם שמתפוצץ על רדיפת הצדק.

על אבות, בנים, והקשר המזדיין הזה ביניהם שאפילו המציאות הווירטואלית שאנחנו מכנים חיים לא הצליחה להרוס.

**בהשראת מחזה** מאת גרי אוון, **דרמטורגיה ועריכה:** יולי סקר, **בימוי:** עמית לוי, **ע. במאית:** נעם ביצור, **מוסיקה מקורית:** יהונתן מגון, **תאורה ועיצוב חלל:** אמיר קסטרו, **תלבושות:** רוני בורשטין

**שחקנים:** תום חודרוב, אייל צ׳יובנו, בן זאב רביאן, **ציור האימאג':** בן זאב רביאן, **עיצוב האימג':** אייל צ'יובנו

המשתמט   
**ארז דריגס  
חמישי 14.11.19 בשעה 20:30**

**בצוותא**

מה קורה כשחבורת גברים בני ארבעים שמעולם לא לבשו מדים מגיעים לשרת יחד ביחידה מאוד מיוחדת? מסע סאטירי קורע מצחוק אל הדי אן איי של החברה, האבהות, והגבריות הישראלית.

״גבעת חלפון״ פוגשת את ״אפוקליפסה עכשיו״, **המשתמט** היא סאטירה פרועה וחדשנית בשיתוף הקהל, שמתאימה גם ליוצאי קורס טיס וגם לאפסנאים בדימוס. לא משנה מה הקב״א שלכם או מה הפרופיל, אצלנו תרגישו בבית, כלומר, בצבא.

אז יש לכם שלושים קטנות להתאפס על עצמכם, לשפר הופעתכם ולהגיע לצוותא להצגה הקרובה של **המשתמט**.

**מחזה מקורי** מאת רועי חן, **בבימוי** ארז דריגס, **בהשתתפות:** ארז דריגס, אביעד בנטוב, אודי גוטשלק, שי לי הירש, **תפאורה ותלבושות:** פולינה אדמוב, **מוסיקה:** שי פישמן, **תאורה:** תמר אור

**כוריאוגרפיה ובימוי-משנה:** יפתח מזרחי

**\*המשתמט** עלה לראשונה בפסטיבל תיאטרון קצר בצוותא, 2018, בכיכוב צמד הקומיקאים המצליח אודי ואביעד, וכעת, לאור ההצלחה, הוא זוכה להפקה מלאה, עם אותו צוות יוצרים ומשתתפים.

**אירועים מיוחדים   
  
מסיבת כתיבה עם "המחזאים" –** קבוצת "המחזאים" (רועי מליח רשף, נועה שכטר, דניאל בוצר ושי שבתאי)מזמינה כותבים מקצועיים וחובבים לרייב חד-פעמי של אלכוהול ומילים. במהלך האירוע תיווצר קהילה, שתאפשר לחבריה הזמניים לשחרר באמצעותה את מחסומי היצירתיות שלהם. **יום רביעי 13.11 בשעה 17:00 בתיאטרון הסמטה**

**סצנה X 3 –** שלושה יוצרים מובילים של התיאטרון העצמאי והפרינג' – עידית הרמן, גיבסון בראל ועירא אבנרי – יקבלו קבוצה של שחקנים וסצנה קלאסית אחת ויביימו אותה בסגנונם הייחודי תוך שעה אחת. הקהל יוזמן לשוטט בין חללי העבודה ולצפות בתהליך, ולבסוף ייחשף לתוצאות. **יום חמישי 14.11 בשעה 17:00 בתיאטרון תמונע**

**מיני-קורס: מגמות עכשוויות בתיאטרון האירופאי –** משה פרלשטיין, מהמומחים הבולטים בישראל בתיאטרון העכשווי, יציג בפני הקהל במשך כשלוש שעות (כולל הפסקות) את מיטב היוצרים, היצירות ופריצות הדרך, שמתקיימות בשנים האחרונות בבירות האירופאיות של התרבות העולמית. **יום שבת 9.11 בשעה 17:30 בחדר הוידאו בתיאטרון הבית**

**כיתת אומן: נאוה צוקרמן –** היוצרת, המייסדת והמנהלת של תיאטרון תמונע וזוכת פרס קיפוד הזהב למפעל חיים לשנת 2019 תדבר עם הקהל על שיטות העבודה שלה, דרכה בפרינג' והחזון שלה לשנים הבאות. **יום ראשון 10.11 בשעה 17:30 בתיאטרון תמונע**

**טקס פרסי קיפוד הזהב השנתי** שבו יחולקו פרסים בקטגוריות השונות למיטב יוצרי התיאטרון העצמאי והפרינג' – **יום שישי15.11 בשעה 12:00 בצוותא.**