**פסטיבל קיפוד הזהב 2019**

**מיטב היצירה התיאטרלית העצמאית, האיכותית והנועזת  
בפסטיבל אחד**

**הצגות / סדנאות/ כיתות אמן**

**וטקס פרסי קיפוד הזהב**

**7-15 בנובמבר בתל אביב**

<https://www.youtube.com/watch?v=5PpvCCHn1WY&feature=youtu.be>

פסטיבל קיפוד הזהב, חגיגה שנתית של התיאטרון העצמאי והפרינג', ייערך לראשונה בתל אביב בתאריכים 7-15 בנובמבר. במהלך שבוע ימים יוצגו 16 ההצגות שעלו לגמר פרס קיפוד הזהב, וכך יתאפשר לקהל להיחשף למיטב היצירה העצמאית, האיכותית, החדשנית והנועזת שהועלתה השנה בישראל. לצד ההצגות יתקיימו אירועים מיוחדים, סדנאות ומפגשים עם יוצרים. אירועי הפסטיבל יתקיימו השנה בתיאטרון תמונע, צוותא, תיאטרון קליפה, תיאטרון הבית ובמוזיאון תל אביב.

בצהרי ה-15 בנובמבר יתקיים טקס פרסי קיפוד הזהב השנתי בתיאטרון צוותא בתל אביב, שבו יחולקו פרסים בקטגוריות השונות למיטב יוצרי התיאטרון העצמאי והפרינג'. הפרס הוא יוזמה של עמותת קיפוד הזהב - פרס תיאטרון הפרינג', בתמיכת המדור לתיאטרון פרינג' ומנהל התרבות, עיריית תל אביב-יפו -המחלקה לאמנויות וקרן יהושע רבינוביץ' לאמנויות. כל פרס, בקטגוריה הזוכה יעמוד על סך 3,000 ש"ח . פרס מחזאי השנה – תרומתה של הקרן על שם המחזאית אלישבע גרינבאום ז"ל, שהקימה משפחתה.

**פרס מפעל חיים** - כמו בכל שנה, יוענק במסגרת טקס פרסי קיפוד הזהב פרס מפעל חיים לאיש/ת פרינג' בולטים בעשייתם. בישיבת הועדה לבחירת פרס מפעל חיים החליטו חבריה - דר' **בילהה בלום** מרצה בכירה בחוג לתיאטרון באוניברסיטת תל אביב; **נטלי צוקרמן** - יוצרת תיאטרון, פרפורמרית, אוצרת ודרמטורגית; **וחיים אברמסקי** – מורה למשחק ומאמן שחקנים - לבחור ביוצרת והמייסדת של תיאטרון תמונע **נאוה צוקרמן לקבלת פרס מפעל חיים לשנת 2019**.

מנימוקי השופטים: נאווה צוקרמן היא פורצת דרך וחלוצה בנוף תיאטרון הפרינג' בישראל. את הצעד הראשון היא עשתה כבר בשנות ה-80 כאשר הביאה לקדמת הבמה, כיוצרת עצמאית, עבודות בתחום התיאטרון והמחול בעלות מסרים פמיניסטיים. נאווה גרמה לשינוי משמעותי במבנה המסורתי והמקובל של התיאטרון עם הקמתו של תיאטרון תמונע החוץ-ממסדי והפיכתו למרכז פרינג' יוצר ומארח. לא זו בלבד שתיאטרון תמונע בהנחייתה משמש בית ללהקתה ויצירותיה אלא שהוא גם בנוי כאכסניה נאותה לקבוצות של יוצרים, רובם צעירים, המתמקדים ביצירה ניסויית חדשנית בסגנונות שונים. ככזה, תורם המרכז להתפתחות התיאטרון, לחשיפתו ולהפצתו בין קהלים שונים.

**הצגות הפסטיבל / העולות לגמר פרס קיפוד הזהב**

**לאה** -  יעל קרמסקי, אנסמבל פספורט – במוזיאון תל אביב **חמישי ומוצ"ש 7+9.11 20:00**

**ברוח המקום** - נילי רוגל – בתיאטרון הבית **חמישי 7.11 21:00, שישי 8.11 14:00**

**חצאית כאן קודקוד** - עדי דרורי, חן לוגסי וקרן שפט – בצוותא **שישי 8.11 12:00**

**אמהות שלוש** - להב תימור – בצוותא **שישי 8.11 12:30**

**הגדר** - נמרוד דנישמן – בצוותא **שישי 8.11 14:00**

**אדיפוס. טריפטיכון** - אריאל וולף – בתיאטרון תמונע **מוצ"ש 9.11, ראשון 10.11 19:00**

**BLASTED -** אבי גיבסון בראל – בתיאטרון הבית **מוצ"ש 9.11 21:00, ראשון 10.11 19:00**

**חלום ליל קיץ בחלל** – עידית הרמן ואריאל ברונז – בתיאטרון קליפה **מוצ"ש 9.11 20:30**

**פני שטח** – נופר סלע – בתיאטרון תמונע **ראשון 10.11 20:00**

**גן הפקאן** – שני שבתאי, עדי כהנא ובת אל דותן – בתיאטרון הבית **ראשון 10.11 21:00**

**דרקונים וזונות** – ערן בן צבי ובועז דבי – בתיאטרון תמונע **שני 11.11 20:00**

**ליידי עמר** - יגאל זקס ונעם גיל – בתיאטרון תמונע **שני ושלישי 11+12.11 20:00**

**טווס - פנטזיה אוטוביוגרפית** -בנימין יום טוב – בתיאטרון הבית **שני 11.11 21:00**

**מז'יניק** -  נטע וינר וסתיו מרין – בתיאטרון תמונע **שלישי 12.11 20:00**

**מה שלא הורג** - עמית לוי – בתיאטרון הבית **שלישי ורביעי 12+13.11 21:00**

**המשתמט** – ארז דריגס – בצוותא **חמישי 14.11 20:30**

**\*\*בתום ההצגות יתקיימו שיחות עם היוצרים.**

**אירועים מיוחדים**

**מסיבת כתיבה עם "המחזאים" –** קבוצת "המחזאים" (רועי מליח רשף, נועה שכטר, דניאל בוצר ושי שבתאי)מזמינה כותבים מקצועיים וחובבים לרייב חד-פעמי של אלכוהול ומילים. במהלך האירוע תיווצר קהילה, שתאפשר לחבריה הזמניים לשחרר באמצעותה את מחסומי היצירתיות שלהם. **יום רביעי 13.11 בשעה 17:00 בתיאטרון הסמטה**

**סצנה X 3 –** שלושה יוצרים מובילים של התיאטרון העצמאי והפרינג' – עידית הרמן, גיבסון בראל ועירא אבנרי – יקבלו קבוצה של שחקנים וסצנה קלאסית אחת ויביימו אותה בסגנונם הייחודי תוך שעה אחת. הקהל יוזמן לשוטט בין חללי העבודה ולצפות בתהליך, ולבסוף ייחשף לתוצאות. **יום חמישי 14.11 בשעה 17:00 בתיאטרון תמונע**

**מיני-קורס: מגמות עכשוויות בתיאטרון האירופאי –** משה פרלשטיין, מהמומחים הבולטים בישראל בתיאטרון העכשווי, יציג בפני הקהל במשך כשלוש שעות (כולל הפסקות) את מיטב היוצרים, היצירות ופריצות הדרך, שמתקיימות בשנים האחרונות בבירות האירופאיות של התרבות העולמית. **יום שבת 9.11 בשעה 17:30 בחדר הוידאו בתיאטרון הבית**

**כיתת אומן: נאוה צוקרמן –** היוצרת, המייסדת והמנהלת של תיאטרון תמונע וזוכת פרס קיפוד הזהב למפעל חיים לשנת 2019 תדבר עם הקהל על שיטות העבודה שלה, דרכה בפרינג' והחזון שלה לשנים הבאות. **יום ראשון 10.11 בשעה 17:30 בתיאטרון תמונע**

**טקס פרסי קיפוד הזהב השנתי** שבו יחולקו פרסים בקטגוריות השונות למיטב יוצרי התיאטרון העצמאי והפרינג' – **יום שישי 15.11 בשעה 12:00 בצוותא.**

**הנהלת עמותת קיפוד הזהב: דורון צפריר – יו"ר, מרט פרחומובסקי, עירית פרנק, דורית ניתאי -נאמן, בהט קלאצ'י, מיקי יונס, משה פרלשטיין, אפרת ליפשיץ, עודד אור.**

**מרכזת פעילות העמותה ומפיקה: גלית ברסקי**

**מנהל אמנותי: מרט פרחומובסקי**

**ועדה אמנותית: דורון צפריר, מיקי יונס, עודד אור**

**מחירי כרטיסים להצגות הפסטיבל 30-90 ₪.**

**הכניסה לאירועים המיוחדים תעלה 30 ₪.**

**לפרטים נוספים ורכישת כרטיסים לאירועי הפסטיבל – www.kipodhazahav.co.il**

---------------------------------------------------------------

ברקת סוסיה שהינו-052-6616360, קרנית בסון - יחסי ציבור, 052-4299441